Escuintla
<s>Escuintla je općina od 170,280 i grad od 156,313 stanovnika na jugu Gvatemale u Departmanu Escuintla u kom je administrativni centar.</s>

<s>Geografske karakteristike 
Escuintla se prostire po pacifičkoj obalnoj ravnici, na nadmorskoj visini od 347 metara, udaljena 56 km jugozapadno od glavnog grada Ciudad Guatemale.</s>

<s>Dvadesetak km zapadno, kod grada u Santa Lucía Cotzumalguapa nalaze se arheološka nalazišta iz pretklasičnog i klasičnog mezoameričkog perioda kulture Maya.</s>

<s>Historija</s>

<s>Escuintla je nikla u predkolumbovsko doba kao naselje indijanaca Pipil pod imenom Ytzcuintlan.</s><s>Nakon dolaska španjolskih kolonista u vrijeme Generalne kapetanije Gvatemala ime joj je mjenjano u Escuintepeque do najnovijeg - Escuintla, što po nekima na Nahuatla jeziku znači Puno pasa.</s>

<s>Kraljevskim dekretom iz marta 1680. mjesto Concepción Escuintla dobilo je status ville (gradića) i postalo administrativni centar tadašnje provincije (današnjeg departmana).</s>

<s>Za kolonijalnih vremena, kao jedan od većih gradova na pacifičkoj obalnoj ravnici, tokom 17 i 18. vijeka bio je vjerski i administrativni centar i važno trgovište za indigo.</s>

<s>Status ville (gradića) je potvrđen 1825. za Savezne Republike Centralne Amerike.</s>

<s>Od augusta 1836., Escuintla je sjedište provincijskog suda, a od februara 1887. ima status grada.</s>

<s>Privreda i transport
Escuintla je grad tekstilne i prehrambene industrije koje prerađuju proizvode svoje ratarsko-stočarske okolice; pamuk, šećernu trsku, ananas, mango, kokos i meso.</s>

<s>Escuintla je i popularna turistička destinacija naročito zimi zbog brojnih termi.</s>

<s>Grad je odlično povezan jer se nalazi na pacifičkom autoputu, ima i željeznicu  i Aerodrom San Jose (ICAO: MGSJ, IATA: GSJ) kod grada Puerto San José (48 km), koji služi i ljetovalištu Monterrico, luci Puerto Quetzal i istočnoj pacifičkoj obali Gvatemale</s>

<s>Izvori</s>

<s>Vanjske veze</s>

<s>Municipalidad de Escuintla (službene stranice)</s>

<s>Gradovi u Gvatemali</s>

